钦定古今图书集成/明伦汇编/官常典/第642卷 > 郑绍叔
## 钦定古今图书集成/明伦汇编/官常典/第642卷 > 郑绍叔

按《梁书》本传，“绍叔，字仲明，荥阳开封人也。少孤贫，年
二十馀，为安丰令，居县有能名。本州召补主簿，转治
中从事史。时刺史萧诞以弟谌诛，台遣收兵卒至，左
右莫不惊散，绍叔闻难，独驰赴焉。诞死，侍送丧柩，众
咸称之。到京师，司空徐孝嗣见而异之，曰：‘祖逖之流
也’。高祖临司州，命为中兵参军，领长流，因是厚自结”
附。高祖罢州还京师，谢遣宾客，绍叔独固请愿留。高
祖谓曰：“卿才幸自有用，我今未能相益，宜更思他涂。”
绍叔曰：“委质有在，义无二心。”高祖固不许，于是乃还
寿阳。刺史萧遥昌苦引绍叔，终不受命。遥昌怒，将囚
之，乡人救解得免。及高祖为雍州刺史，绍叔间道西
归，补宁蛮长史、扶风太守。东昏既害朝宰，颇疑高祖。
绍叔兄植为东昏直后，东昏遣至雍州，托以候绍叔，

宴，是见取良会也。”宾主大笑。令植登临城隍，周观府
署，士卒器械，舟舻战马，莫不富实。植退谓绍叔曰：“雍
州实力，未易图也。”绍叔曰：“兄还，具为天子言之。兄若
取雍州，绍叔请以此众一战。”送兄于南岘，相持恸哭
而别。